Ніназу

Ніна́зу (шумер., літаральна «знаўца вады») — бог-лекар, насельнік свету нябожчыкаў Эрэшкігаль у шумера-акадскай міфалогіі.

Згодна з міфам аб Энлілю і Нінліль, быў імі зачаты пад час знаходжання ў падземным свеце, таму вымушаны там застацца. Па іншай версіі, з’яўляецца сынам Эрэшкігаль. У адрозненне ад Нергала, лічыўся добрым богам, адказваў за рытуальныя абмыванні, а таксама патранаваў лекарскую справу. Падобна да брата Нінурты, часам маляваўся як вайсковы бог, які нёс паразу праціўніку.

Галоўны цэнтр шанавання — шумерскі горад Эшнуна.

 Спасылкі 
 NINAZU LORD HEALER
 Ancient Mesopotamian Gods and Goddesses — Ninazu (god)

Катэгорыя:Багі смерці і замагільнага свету
Катэгорыя:Багі паводле алфавіта
Катэгорыя:Міфалогія Блізкага Усходу
Катэгорыя:Шумерская міфалогія